Štefan Nosáľ

Prof. Ing. Štefan Nosáľ (* 20. január 1927, Hriňová† 22. júl 2017Zomrel Štefan Nosáľ, nestor slovenského folklóru - aktuality.sk) bol umelecký vedúci a choreograf umeleckého súboru Lúčnica a režisér.

 Krátky životopis 
Študoval na gymnáziu v Banskej Bystrici, kde v roku 1947 zmaturoval. Od roku 1949 pôsobil ako sólista súboru Lúčnica. Od roku 1951 súbor vedie ako choreograf a vedúci tanečného súboru. V roku 1953 absolvoval Stavebnú fakultu v Bratislave a v roku 1957 absolvoval štúdium choreografie na Vysokej škole múzických umení v Bratislave. V roku 1968 pôsobil ako pedagóg na VŠMU. V rokoch 1972-92 sa stal vedúcim Katedry tanečnej tvorby. V roku 1980 pôsobil ako profesor na VŠMU. V roku 1984 vydal vysokoškolskú učebnicu Choreografia ľudového tanca. 
V roku 1975-1997 autorsky pripravoval programy súboru Lúčnica, ktorú vyše 50 rokov viedol a formoval. Vytvoril viac ako 200 choreografických diel, tvoril vo filme, TV, choreograficky spolupracoval v divadelných súboroch: Slovenské národné divadlo, SĽUK, Poddukliansky ukrajinský súbor, Národní divadlo v Prahe, Československý štátny súbor Praha, Kráľovská opera Antverpy, Folklorisch Danstheater Amsterdam, Štátny súbor ŽOK - Moldavsko, Štátny súbor Tunis, súbor Tamburitza Pittsburgh USA, Leningradský Musik hall. Bol predseda a člen porôt pre balet a ľudový tanec.

O svojom živote a tvorbe hovorí v dokumentárnom filme Profily - Štefan Nosáľ (Slovenská televízia Bratislava 1994, scenár Dana Herrmanová, réžia Fedor Bartko).

 Ocenenia 
Profesor Štefan Nosáľ bol od roku 1968 nositeľom titulu Zaslúžilý umelec a od 1989 Národný umelec. Vo februári 1997 mu prezident Michal Kováč udelil štátne vyznamenanie Rad Ľudovíta Štúra II. triedy. V roku 2001 dostal Krištáľové krídlo v kategórii hudba. V januári 2007 sa stal laureátom Pribinovho kríža I. triedy za významné zásluhy o kultúrny rozvoj SR. V roku 2010 si prevzal Cenu Pavla Straussa za trvalý prínos v oblasti kultúry a umenia. Za výnimočný celoživotný umelecký prínos a vynikajúcu prezentáciu v oblasti slovenskej kultúry v zahraničí mu pri príležitosti jeho 90. narodenín udelil na začiatku februára roku 2017 minister zahraničných vecí a európskych záležitostí (MZVaEZ) SR Miroslav Lajčák Zlatú plaketu.
V októbri 2018 bola Štefanovi Nosáľovi udelená cena predsedu Matice slovenskej za prezentáciu slovenského umenia doma i v zahraničí.

 Diskografia 
 2000 Otec a syn - piesne z Hriňovej a Detvy - Ján Nosáľ a Štefan Nosáľ
 2006 Lúčnica - Karpaty - Lúčnica, DVD (Choreografia  - Prof. Štefan Nosáľ (1,3,4,6- 9,11-13)http://www.lucnica.sk/index.php?id=104,0,0,1,0,0

 Literatúra 
 Štefan Nosáľ: Na ceste k súčasnej choreografii, 1962, 
 Štefan Nosáľ: Choreografia ľudového tanca, 1984, 
 Štefan Nosáľ: Môj život Lúčnica, Ikar, 2000, ISBN 80-7118-906-5,
 Drahoslav Machala: Čarodejník Lúčnice Štefan Nosáľ, Perfekt, 2007, ISBN 80-8046-353-0
 Who is Who v Slovenskej republike

 Referencie 

 Externé odkazy 
 Osobnosti.sk
 Cfn.cz 


Kategória:Absolventi Vysokej školy múzických umení
Kategória:Slovenskí choreografi
Kategória:Slovenskí vysokoškolskí pedagógovia
Kategória:Lúčnica
Kategória:SĽUK
Kategória:Česko-slovenskí národní umelci
Kategória:Držitelia Radu Ľudovíta Štúra II. triedy
Kategória:Držitelia Krištáľového krídla
Kategória:Osobnosti z Hriňovej
Kategória:Vyučujúci na Vysokej škole múzických umení v Bratislave
Kategória:Laureáti Pribinovho kríža I. triedy